*APSTIPRINĀTS:*

*ar iepirkuma komisijas 2019.gada 18.jūlija*

*sēdes protokolu Nr.7*

**VAS „Latvijas dzelzceļš”**

**Atklātā konkursa**

**„Daugavpils pieņemšanas parka un tam piebraucamo ceļu attīstība – būvniecība”**

**(iepirkuma identifikācijas Nr. LDZ 2019/7-IB/6.2.1.2/16/I/003/01-04)**

**SKAIDROJUMS Nr.4**

|  |  |  |
| --- | --- | --- |
| **Nr.**  **p.k.** | ***Jautājumi*** | ***Atbildes*** |
| **1.** | Lūdzam apstiprināt, ka ražotāja tehnisko dokumentāciju, specifikāciju, bukletus kas ir angļu valodā nav nepieciešams konkursa piedāvājumā tulkot uz latviešu valodu. | Saskaņā ar Nolikuma 5.1.punktu un Līguma noteikumu 5.2.apakšpunktu dokumentiem, kurus Uzņēmējs iesniedz Pasūtītājam un/vai valsts iestādēm, vai trešajām personām, ir jābūt latviešu valodā. |
| **2.** | Pasūtītāja prasību 1. sējuma „VISPĀRĪGĀS PRASĪBAS” 7.2 punktā, 1. rindkopā minēts, ka „Gadījumā, ja projektēšanas vai būvdarbu laikā tiek konstatēts grunts piesārņojums, Uzņēmējam jāprecizē piesārņotās grunts apjomi un jānodrošina nepieciešamā rīcība tās izņemšanai un izvešanai no būvdarbu laukuma un utilizēšanai tam paredzētajā vietā.” Vai sliežu ceļu pārbūves vai demontāžas laikā noņemtā zemes klātne tiek uzskatīta par bīstamiem atkritumiem un vai pretendentam ir jāparedz demontētās zemes klātnes utilizāciju? | Noņemamā zemes klātne zem sliežu ceļiem netiek uzskatīta par bīstamiem atkritumiem, kuri būtu jāutilizē. |
| **3.** | Lūdzam apstiprināt, ka Pasūtītāja prasībās minēts pants Nr. 6.2. Maintenance and Operating Costs (skat. Volume 3. Employer’s Requirements. Section 5. Project Implementation requirements) attiecināms tikai Signalizācijas sistēmai un tajā nav jārēķina visas pārējās apakšsistēmas, tai skaitā Telekomunikāciju apakšsistēmu, Elektrobarošanas apakšsistēmu, Apsardzes apakšsistēmu, Ēkas un ar to saistītas apakšsistēmas un Sliežu ceļus. | Pasūtītāja prasību 3.sējuma 5.sadaļas 6.2.punkta prasības ir attiecināmas uz Signalizācijas sistēmu un tās funkcionāli neatņemamām apakšsistēmām, ieskaitot signalizācijas sistēmas barošanas un telekomunikāciju apakšsistēmas. |
| **4.** | Lūdzam precizēt, vai ir nepieciešama esošās vilcienu dispečera automatizēto darba vietas (ADV) Daugavpils CTC postenī koriģēšana, sakarā ar Daugavpils Šķirošanas releju sistēmu sasaisti ar jauno Pieņemšanas parku, jo 3.sējumā „Signalizācijas sistēma” Section 6 „*Scope of Works*” pantā 2. „*DC postenī Daugavpils (52.-60.)”* minēto prasību nav. | Daugavpils CTC postenī ir nepieciešams veikt esošo vilcienu dispečera automatizēto darba vietu koriģēšanu, lai atspoguļotu visas izmaiņas saistībā ar „Daugavpils pieņemšanas parka un tam piebraucamo ceļu attīstība” projekta realizāciju, tai skaitā arī ar Daugavpils Šķirošanas releju sistēmu sasaisti ar jauno Pieņemšanas parku. |
| **5.** | Pamatojoties uz to, ka pastāv dažādas ražošanas tehnoloģijas un dažādas metodes blokveida mangāna krusteņa nepieciešamās cietības sasniegšanai, lūdzam apstiprināt, ka Pasūtītāja prasībām atbildīs pārmijas, kuru krusteņi ievērojot 2.sējuma 6.5.6. sadaļas 4.punktu atbildīs formulējumam:  „Blokveida mangāna krustenis, kas sastāv no lietas mangāna centrālās daļas un kura cietība vismaz 500 HB tiek sasniegta pēc pārmijas ekspluatācijas uzsākšanas, bet ne vēlāk kā pēc 10 milj. t. bruto vilcienu caurlaišanas, kuram ar sadurkontaktmetināšanas paņēmienu pievienotas R350HT materiāla klases pieslēgsliedes ar cietību 350 - 390 HB atbilstoši standarta EN13674-1 prasībām. Krusteņa ģeometrija atbilstoši EN 13232-6 standarta prasībām.” | Minētais formulējums neatbilst Pasūtītāju prasību 2.sējuma 6.5.6. sadaļas 4.1.punkta otrajam apakšpunktam: *„Blokveida mangāna krustenis, kas sastāv no lietas mangāna centrālās daļas ar sākotnējo cietību ne zemāku kā 340 HB, un, kura cietība vismaz 500 HB tiek sasniegta pēc pārmijas ekspluatācijas uzsākšanas, bet ne vēlāk kā pēc 10 milj. t. bruto vilcienu caurlaišanas, kuram ar sadurkontaktmetināšanas paņēmienu pievienotas R350HT materiāla klases pieslēgsliedes ar cietību 350 - 390 HB atbilstoši standarta EN13674-1 prasībām. Krusteņa ģeometrija atbilstoši EN 13232-6 standarta prasībām.”* |
| **6.** | Pasūtītāja prasību 7.sējumā „Ēkas, inženiertīkli, autoceļi un labiekārtošana” punktā 5. PIEBRAUCAMIE CEĻI, LAUKUMI UN PIEEJAS apakšpunktā 5.1. ir dots:  „Piebraucamais ceļš no Višķu ielas līdz plānotajai pieņemšanas parka stacijas ēkai ar asfaltbetona segumu un **stiprinātām betona apmalēm**. Brauktuves platums 5.5m, nodrošinot divvirzienu autotransporta satiksmi. ...”, bet 7. sējuma pielikumā nr. 1 (rasējums „Daugavpils pieņemšanas parka ēku un būvju eksplikācija” ir dots griezums 3-3, no kura var secināt, ka nomales ir nostiprinātas (pa 0,5 m platumā), bet betona apmaļu nav.  Lūdzam precizēt Pasūtītāja prasības. | Pasūtītāja prasību 7.sējuma Pielikumā pievienotais plāns ir pieņemšanas parka sliežu ceļu plāns ar tai piegulošo infrastruktūru. Plānā uzrādītais „griezums 3-3” ir informatīvs. Piebraucamajam ceļam no Višķu ielas līdz plānotajai pieņemšanas parka stacijas ēkai ir jābūt ar asfaltbetona segumu un stiprinātām betona apmalēm. |
| **7.** | Pasūtītāja prasību 7.sējumā „Ēkas, inženiertīkli, autoceļi un labiekārtošana” punktā 5. PIEBRAUCAMIE CEĻI, LAUKUMI UN PIEEJAS apakšpunktā 5.2. ir dots:  „… Ceļš ar šķembu segumu, stiprinātām betona apmalēm.”  Lūdzam precizēt vai tiešām Pasūtītājs vēlas šķembu ceļu ar betona apmalēm? | Pasūtītāja prasību 7.sējuma 5.punktā noteiktajā prasībā ir drukas kļūda. Šķembotā ceļa posmam ir jābūt ar nomalēm stiprinātām bez betona apmalēm. |
| **8.** | Atsaucoties uz Pasūtītāja Prasību 7. sējuma pielikumu, lūdzam precizēt, vai ir nepieciešama pieņemšanas parka teritorijā 2 jaunu transformatoru apakšstaciju (Nr. 15) izbūve, t.i. pie sadzīves/noliktavas moduļa CDN (Nr. 18) un pie ar MPC posteni apvienotās stacijas ēkas (Nr. 2)? | 1. Saskaņā ar pasūtītāja prasību 4.sējuma 2.attēlu Pieņemšanas parka barošanu jānodrošina no TA-01, TA-15 un TA-19. 2. Projektā ir paredzēta jaunas TA-19 transformatoru apakšstacijas būvniecība. Pasūtītāja Prasību 7. sējuma pielikumā ir norādītas iespējamās TA-19 izvietošanas vietas. Uzņēmējs atkarībā no sava tehniskā risinājuma var piedāvāt arī citu vietu TA-19 izvietošanai. Precīzu TA-19 izbūves vietu jānosaka būvprojekta izstrādes laikā saskaņojot to ar Pasūtītāju. |
| **9.** | Lūdzam apstiprināt, ka tehniskā atbalsta vērtība pēc defektu paziņošanas perioda beigām, prasības kurai ir sniegti 3. sējuma 5. nodaļas p. 5.6, nav ietverta šī iepirkuma vērtībā, un šis atbalsts Uzņēmējam jānodrošina saskaņā ar atsevišķo vienošanos pēc defektu paziņošanas perioda beigām. | Tehniskā atbalsta, pēc defektu paziņošanas perioda, vērtība nav jāiekļauj šī iepirkuma vērtībā. |
| **10.** | Lūdzam apstiprināt, ka katrā no p. 1-6 „Darbi” ailē „Izmaksas” jāiekļauj katras sadaļas pilna vērtība, tai skaitā projektēšana, iekārtas, materiāli, darbu veikšana un papildu izmaksas, un rindas „Būvdarbi kopā”, „Projektēšana un autoruzraudzība kopā”, „Virsizdevumi” ir jāsaprot kā „tai skaitā”, un tām jāatspoguļo attiecīgās izmaksas par visu projektu. | Nolikuma 4.pielikuma 4.veidlapas tabulas ailē „Izmaksas” punktos no 1 līdz 6 jānorāda katras sadaļas būvdarbu pilna vērtība, tai skaitā iekārtas, materiāli, darbu veikšana;  punktā „Būvdarbi kopā” jānorāda punktu 1-6 kopsumma; punktā „Projektēšana un autoruzraudzība kopā” jānorāda projektēšanas un autoruzraudzības pilna vērtība; punktā „Virsizdevumi” jānorāda izdevumi saskaņā ar Ministru kabineta 2017.gada 3.maija noteikumiem Nr.239 Latvijas būvnormatīvs LBN 501-17 „Būvizmaksu noteikšanas kārtība"; punktā „Finanšu piedāvājums kopā”  jānorāda visu punktu: „Būvdarbi kopā”,  „Projektēšana un autoruzraudzība kopā” un  „Virsizdevumi” kopsumma. |
| **11.** | Lūdzam apstiprināt, ka, ņemot vērā iespējamo projekta realizācijas kontrakta parakstīšanas termiņu 2019.gadā, Uzņēmējam jāievēro energoefektivitātes normas jaunajām ēkām un konteineriem, kas ir aktuālas uz 2019.gadu saskaņā ar Ministru kabineta 2013.gada 9.jūlija noteikumu Nr.383 5.pielikumu. | Būvprojekta risinājumiem, t.sk. ēku energoefektivitātes normām, ir jāatbilst normatīvo aktu prasībām būvatļaujas ar projektēšanas nosacījumiem izsniegšanas brīdī, neatkarīgi no līguma noslēgšanas brīža. |